|  |  |  |  |  |
| --- | --- | --- | --- | --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНОТО ОБСЪЖДАНЕ**  **В ПЕРИОДА 11.04.2023 г. – 11.05.2023 г. НА ПРОЕКТА НА ПРАВИЛНИК ЗА ИМЕНЕНИЕ И ДОПЪЛНЕНИЕ НА ПРАВЛИНИКА ЗА УСТРОЙСТВО, ФУНКЦИИТЕ И ДЕЙНОСТТА НА ДП „ПРИСТАНИЩНА ИНФРАСТРУКТУРА“** | | | | |
| **№** | **Организация/потребител**  **/вкл. начина на получаване на предложението/** | **Бележки и предложения** | **Приети/**  **неприети** | **Мотиви** |
|  | СНЦ „БЪЛГАРСКА ДУНАВСКА КАМАРА“  Получено в Министерството на транспорта и съобщенията вх. № 31-01-21/26.04.2023 г. | Пар. 10:  1.1) В т. 2, относно ал. 6, в т. 1, накрая „за морските пристанища“ да отпадне;  1.2) В т. 2, относно ал. 6. в т. 3, накрая „на морските пристанища“ да отпадне.  2) В пар. 21, т. 3, относно ал. 3. в т. 5. накрая „на морските пристанища“ да отпадне;  3) В пар. 23, т. 1. относно т. 10. в буква а), накрая „за морските пристанища“ да отпадне. | Не се приема | Текстовете на § 10 от проекта на Правилник за изменение и допълнение на ПУФДДППИ регламентират предмета на дейност и основните функции на предприятието, а тези на § 21 и § 23 – задачите на две от структурните звена в ДП „Пристанищна инфраструктура“.  Различната правна регламентация на процедурите, които следва да се спазват по отношение българските речни и морски пристанища, е въведена със ЗИД на Закона за морските пристанища, вътрешните водни пътища и пристанищата на Република България (ЗМПВВППРБ, обн. ДВ, бр. 104 от 2020 г.), с който се осигуряват мерки на национално ниво за прилагане на Регламент (ЕС) 2017/352 на Европейския парламент и на Съвета от 15 февруари 2017 г. за създаване на рамка за предоставянетона пристанищни услуги и общите правила за финансовата прозрачност на пристанищата (Регламент (ЕС) 2017/352, OB.L 57 от 3 март 2017 г.). По силата на чл. 1, параграф 4 от цитирания Регламент, той се прилага само за всички морски пристанища от трансевропейската транспортна мрежа.  Задълженията за провеждане на обществени обсъждания с ползвателите на морските пристанища Бургас и Варна и с другите заинтересувани страни по съществените въпроси от компетентността на ДП „Пристанищна инфраструктура“, в качеството му на Управителен орган на посочените пристанища, произтичат от разпоредбите на чл. 106а, ал. 2 ЗМПВВВППРБ и чл. 15, параграфи 1 и 2 от Регламент (ЕС) 2017/352.  Не съществува нормативно изискване в международни или европейски актове или задължение в ЗМПВВППРБ или в друг национален закон за провеждане на консултации или обществени обсъждания по въпросите, свързани с функционирането на речните пристанища.  Предвид изложеното считаме, че проектът на ПУФДДППИ е съобразен с правните норми от по-високите по степен нормативни актове – ЗМПВВППРБ и Регламент (ЕС) 2017/352, поради което не е налице „неравностойно положение“ или „неоправдана дискриминация“ |